**Alifbe bayram tadbir ssenariysi**

**1 – boshlovchi:** Assalomu – alaykum aziz ota – onalar, mehri daryo ustozlar, qadrli o’quvchilar. Odam umrida bir marotabagina bo’ladigan barchaga bir dunyo shodlik taratuvchi bir necha oylik bilimlarni ko’rikdan o’tkazuvchi, yakunlovchi bilimlar bayramining bismillosi, alifbe bayramiga xush kelibsiz!

**2 – boshlovchi:**mana sahnaga kechagina bog’cha bag’ridan chiqqan munchoqdek ko’zlarini jovdiratib, doskaga yetmagan bo’ylarini cho’zib, har kimga ishonuvchi, do’st-u dushmanni ham bab – baravar quchguvchi, ustozini vaqti vaqti bilan oyijon deb atavchi, maktab yo’laklarida tulpordek yuguruvchi, har narsaga qiziquvchi, jajjigina, shiringina kichkintoylarimiz saf tortib turibdilar. Shu oz vaqt mobaynida ular haqiqiy o’quvchilarga aylandilar. Ular nafaqat o’qish yozish va sanashni balki she’r va qo’shiqlar aytish,raqsga tushish malakalarini ham oldilar. Azizlar bugun biz 1 – A sinf o’quvchilarining mehmonlarimiz. (sahnaga kuy sadolari ostida o’quvchilar kirib kelishadi.)

**1 – boshlovchi:** Xozir  o’quvchilarni tabriklash uchun so’z navbati maktabimiz direktori Kamoliddin Anvarovga.

**2 – boshlovchi:** Xozir O’zbekiston Respublikasi davlat madhiyasi yangraydi.

**1 – boshlovchi:**

Qadimiydir bu an’ana

Maktabimizda tantana

Alifbe bayrami bilan

Tabriklaymiz biz yana.

**2 – boshlovchi:**

Aziz ota – onalar

Shirin – shaker bolalar

Bayramga xush kelibsiz

Mehmonlar bo’libdi jam

Davrada qani kim kam?

**O’quvchilar:**Alifbe kam.

**1 – boshlovchi:**Qani bolajonlar alifbeni jo’r bo’lib chaqiraylikchi.

**O’quvchilar:**Alifbejon kelaqol, davramizga marhabo. (Davraga alifbe kitobi kirib keladi)

**Alifbe:**

Alifbedir asl otim

Harflardir qanotim

Mendan harflar o’rganasiz

Undan so’zlar terasiz

Kalomdan gap tuzilar

Endi o’qishjon kelar

Xayrlashay siz bilan

Jajji o’g’il qiz bilan

**O’quvchilar:**Rahmat, rahmat, ofarin!

**Jamshid:**

O’qituvchim xijjalab

Barcha harfni tanitdi

Bilimimga sen sabab

O’qiy olaman endi.

**Sulton:**

Chindan qadrdon bo’ldik

Sen alifbe kitobim

Ko’zga go’yo nur berding

Charaqlagan oftobim

**Alifbe:** Qani bolajonlar mendan nimalarni o’rgandingiz?

**Malika:** 29 harfni, o’qishni, yozishni hamda so’zla tuzishni.

**2 – boshlovchi:** Endi harflarga so’z, miriqib tinglaylik biz.

**A**       Ayiq asal yaladi

Asalari taladi.

**B**       Bobom qilar nasihat

Bolam o’qigin faqat

**D**       Daraxtlar oppoq gulag

Burkanganda dil yayrar

**E**       Elim yurtim Vatanim

Sizlarsiz jonu tanim

**F**       Fil deganlari shumi

O’xshash xartumi dumi

Quloqlari shalpaygan

Peshonasi yalpaygan

**G**      Gulga qo’ganda bulbul

Gulday ochilar ko’ngil

**H**      Hamisha derdi quqqu

Ha demay tong ottiku

**I**        Iroda va Ilmira

Juda yaqin dugona

**J**       Jo’ja dedi tovqqa

Juda qottim sovuqqa

**K**      Kiyik o’ynar tog’larda

Kaklik sayrar bog’larda

**L**       Laylak keldi yoz bo’ldi

Qanoti qog’oz bo’ldi

A’lochi o’quvchining

Baholari besh bo’ldi.

**M**      Mushukkinam mitti mosh

Shirin sut mushukka osh

Olma bersam kelmaydi

Non yeyishni bilmaydi.

**N**       Ninachi xoy ninachi

Nog’oraga o’ynachi

**O**      O deganda og’zimiz

Oga o’xshab ochilar

Olma, olcha so’zlari

Og’zimizda sochilar.

**P**       Paypoq to’qiydi oyim

To’qiganlari muloyim.

**Q**      Quyinlar qadri sabzi

Qimirlar yemay og’zi

**R**       Ra’no opam  raqqosa

Raqsni boplar rosa

**S**       Sigirimning suti ko’p

Oyim sog’ar maqtab xo’p

**T**       Tolib dedi uloqqa

Ketib qolma uzoqqa

Borgin dedi dalaga

O’tloq ko’p bo’lgan joyga

**U**       Uchqin yoqdi olovni

Unsin qildi palovni

**V**       Vaq – vaq qilar qurbaqa

Vaqqillamay tur baqa

**X**       Xushyorlik yaxshi odat

Keltiradi soadat

**Y**       Yayara kular, Mayna o’ynar

Yayra yayrab,O’ynab kul

Kunda bayram tantana

Ona yurtim omon bo’l

**Z**       Zanjirda yotgan she’r

Zanjirimni yechgin der

**O’**     O’qidan olar odob

O’qimagan be’odob

**G’**     G’anijon   qayda qoldi

G’ijjak g’ilofi yo’qoldi

**Sh**     Shaxnozaning shahrida

Esar doim shabada

**Ch**    Chiyo – chiyo jo’ja qochdi

Singlim Dono tariq sochdi

Biri sariq, biri oq

Barcha jo’ja dum dumaloq

**Ng**     akang, ukangda borman

Bodring, yengda hamdamman

**Tutuq belgisi ‘**

Tutuq belgisi bo`lsam-da,

So`zda mening o`rnim bor.

Jur’at, Sur’at, Sa’dulla,

Yoddan chiqarmang zinhor.

**Alifbe:** siz nafaqat meni balki boshqa fanlarni ham o‘zlashtirib oldingizmi?

**O’quvchilar:**

Barchasini o’rgandik

O’rganib uqib oldik

Atrof – olam sirlarini

Odob – axloq sirlarini

**Alifbe:** siz sentabr oyida Prezidentimiz tomonidan berilgan sovg’alarni oldingizmi?

**O’quvchilar:** Ha oldik.

**Murod:**Biz janob Islom Karimov bobomizga tinch osoyishta hayotimiz uchun, keng yorug’ maktab uchun, sentabr oyidagi sovg’aari uchun chin dildan rahmat deymiz. Bir mustaqil O’zbekistonning farzandarimiz.

**Og’abek:** Biz o’sib ulg’ayib, a’lo baholarga o’qib, chet davlatlarda o’qishlarni bitirib kelib, o’z ona Vatanimiz iqtisodi rivoiga ko’mak beramiz, o’z Vatanimiz va Prezidentimizga sodiq o’g’il – qizlar bo’lib yetishamiz.

**Umida:**

Bizni farzandim dedi,

Oqil qanotim dedi.

Elim – yurtim dedi u,

Baxtimizga Islom bobom bor bo’lsin,

U kishiga Olloh o’zi yor bo’lsin!

(O’g’il bolalar ijrosida raqs)

**Alifbe:** Qani aytinchi bolalar siz ramzlarimizni ham bilasizmi?

**Madina:** 1991 yil 1 – sentabr kuni mamlakatimiz mustaqil deb e’lon qilindi.

**B.Otabek:** (Mustaqillik haqida she’r aytadi)

**O’.Sabina:**

Bir kam dunyo butundir bugun

Yuraklardan yechilar tugun

Ko’ngillar shod, chehralar gulgun

Mustaqillik Olloh ne’mati

Yasha, yuksal o’zbek dalati.

**Gulsevar:**

Qarg’a zog’lar solmasin soya

Orzularga yo’qdir nihoya

Avlodlarga boqiy hikoya

Sharaflidir inson mehnati

Yasha, yuksal o’zbek dalati.

**Durdona:**

Jahon bo’ylab taralar shoning

Muqaddasdir, haloldir noning

Farzandlaring qilich qalqoning

O’zbekiston olam Jannati

Yasha, yuksal o’zbek dalati.

**Dilshoda:** 1992 yil 8 – dekabr O’zbekiston Konstitutsiyasi qonun sifatida qabul qilindi. Unda har bir o’quvchi bilim olish huquqiga ega deya yozib qo’yilgan. O’zbekiston o’z bayrog’i o’z gerbi, o’z madhiyasiga ega.

**Jasmina:** (Bayroq haqidagi she’rini aytadi )

**Ozodbek:** (Gerb haqida she’r aytadi) (Qizlar ijrosida raqs)

**Alifbe:** Bolajonlar matematika fanini ham o’rganib oldingizmi?

**O’quvchilar:**       O’quvchimiz, a’lochimiz!

**S.Otabek:**

Raqamlarning hikmatin

Har kim anglab oladi

Sondan sonni ayirsak

Boshqa bir son qoladi

**Shahriyor:**

Hikmat ma’nosi ulug’

Uni anglasin odam

Boshqa bir son chiqadi

Songa sonni qo’shsak ham

**Shahriyor:**

Dunyodagi hech bir ish

O’lchovsiz qilinmaydi

O’lchov esa sozlarsiz

Bizlarga bilinmaydi.

(davraga 0 dan 10 gacha bo’lgan raqalar chiqib keladi va she’r aytadi). (Raqs “Andijon polkasi”)

**Alifbe:** Bolajonlar endi men sizlar bilan xayrlashaman, o’rnimga o’qish kitobini chaqiraman. Xayr bolajonlar!

**O’qish kitobi:**

Men o’qish kitobiman

O’quvchining o’rtog’iman

Mendan olasiz odob

Bo’ling deyman boodob

Ichim to’la she’r maqol

Barchasini oqib ol

Agar tutsangiz toza

O’qib qilasiz maza

Bo’layin sizga sirdosh

Yo’lingizda doim yo’ldosh!

**Jasur**:

Ey kitobim oftobim

Seni toza saqlaymiz

A’lo o’qib hamisha

Va’damizni oqlaymiz.

**1 – boshlovchi:**

Shirin –  shakar bolajonlar,

Bog’imdagi gul rayxonlar,

Doim bo’ling siz shodonlar,

Savodxonlik muborak.

Ko’zingizda nur o’ynasin,

Sizni ko’rib dil yayrasin,

Tillar bulbuldek sayrasin,

Savodxonlik muborak!

Qo’lingizda bo’lsin kitob,

Chehrangiz go’yo oftob,

Qiling doim ezgu, savob

Savodxonlik muborak!

Bo’ling doim sog’ – salomat,

Dangasalik qilmang faqat,

Mashaqqatga qiling toqat,

Savodxonlik muborak!

**O’quvchilar:**

o’quvchilar bosh egar

Izingiz ko’zga surar

Ustozni barcha qutlar

Savodxonlik muborak!

**2 – boshlovchi:** bolajonlar bayramga qorbobo ham tashrif buyuribdi. Xozir davraga qorboboni taklif etamiz. (Qorbobo o’quvchilarga sovg’alar ulashadi). (Raqslar guldastasi)

**1 – boshlovchi:**Musiqiy sahna ko’rinishi “Domlajon”.

**2 – boshlovchi:**Aziz bolajonlar! Sizga bilim berib, o’qish – yozishni o’rgatgan, chin yurakdan halol mehnat qilayotgan Aziz ustozimiz Salomat  opani chin dildan tabriklaymiz.

**1  –  boshlovchi:**Albatta, bugungi bayram, tantana shu aziz ustozimizning tinmay qilgan halol mehnatlari natijasidir.  **(O’quvchilar chiqashadi).**

Rahmat sizga uztozim                                  Bizni sevib onadek

Bizni jondan sevdingiz                                 Sira tinim bilmaysiz

Ongimizni uyg’otib                                      Mehnatingiz sarf qilib

Bilim – saboq berdingiz.                              Doim bizni o’ylaysiz

**O’quvchilar:**

Aziz ustoz biz uchun

Bo’ling doim salomat

Ta’zim sizga, hurmat sizga

Uztoz sizga ko’p rahmat.